Godzilla, King of the Monsters!
Godzilla, King of the Monsters! () je američko-japanski film snimljen 1956. godine u režiji Terryja O. Morsea i Ishira Honde, poznat kao prva strana, odnosno američka adaptacija filmova o Godzilli. Radnja prikazuje kako test eksplozije hidrogenske bombe na dnu Pacifika bude naizgled nezaustavljivo čudovište koje izlazi na površinu i kreće u uništavajući pohod pod Japanu. Nominalni protagonist i narator, koga tumači Raymond Burr, je američki novinar Steve Martin koji izvještava o tim događajima. Najveći dio materijala u filmu čine scene iz originalnog japanskog filma Godzilla na koga su tek naknadno nadosnimljene scene sa Burrovim likom.

King of the Monsters je nakon premijere u SAD dobio loše kritike, ali je zato postigao izuzetan komercijalni uspjeh, pa ga je matična japanska kuća Toho sljedeće godine čak uspješno distribuirala na domaćem tržištu. Godine 1985. je i sam dobio svojevrsni nastavak u filmu Godzilla 1985, gdje je Burr ponovio ulogu Martina, gdje je njegov lik na sličan način "ubačen" u materijal originalno snimljen u japanskom filmu The Return of Godzilla iz 1984. godine.

Uloge
 Raymond Burr ... Steve Martin
 Takashi Shimura ... Dr. Yamane
 Momoko Kochi ... Emiko
 Akira Takarada ... Ogata
 Akihiko Hirata ... Dr. Serizawa
 Sachio Sakai ... Hagiwara
 Fuyuki Murakami ... Dr. Tabata
 Ren Yamamoto ... Seiji
 Toyoaki Suzuki ... Shinkichi
 Tadashi Okabe ... Pomoćnik dr. Tabate
 Toranosuke Ogawa ... Predsjednik kompanije
 Frank Iwanaga ... Sigurnosni službenik Tomo

Vanjske veze
 
 
 
 
 

Američki filmovi
Japanski filmovi
SF-filmovi
Horor filmovi
Filmovi katastrofe
Filmovi o Godzilli
Kaijū filmovi